CELEX: 32015R1979
Language: da
Date: 2015-08-28 00:00:00
Title: Kommissionens delegerede forordning (EU) 2015/1979 af 28. august 2015 om ændring af bilag II, III og IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer

5.11.2015   
            
            
               DA
            
            
               Den Europæiske Unions Tidende
            
            
               L 289/3
            
         KOMMISSIONENS DELEGEREDE FORORDNING (EU) 2015/1979
   af 28. august 2015
   om ændring af bilag II, III og IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 5, stk. 3, artikel 10, stk. 5, og artikel 17, stk. 2, og
   ud fra følgende betragtninger:
   
               (1)
            
            
               Artikel 4 i forordning (EU) nr. 978/2012 indeholder kriterierne for indrømmelse af toldpræferencer under den generelle toldpræferenceordning (»GSP«).
            
         
               (2)
            
            
               I artikel 4, stk. 1, litra a), i forordning (EU) nr. 978/2012 fastsættes det, at et land, der af Verdensbanken er blevet klassificeret som højindkomstland eller højere middelindkomstland i tre på hinanden følgende år, ikke bør indrømmes GSP.
            
         
               (3)
            
            
               I artikel 4, stk. 1, litra b), i forordning (EU) nr. 978/2012 fastsættes det, at et land, der er omfattet af en præferentiel markedsadgangsordning med samme toldpræferencer som GSP eller gunstigere for praktisk taget hele handelen, ikke bør være omfattet af GSP.
            
         
               (4)
            
            
               Listen over begunstigede lande under den generelle GSP, der er omhandlet i artikel 1, stk. 2, litra a), i forordning (EU) nr. 978/2012, findes i bilag II til nævnte forordning. Ved artikel 5 i forordning (EU) nr. 978/2012 bestemmes det, at bilag II skal revideres den 1. januar hvert år for at afspejle ændringer i forbindelse med de i artikel 4 fastsatte kriterier. Den fastsætter endvidere, at et GSP-begunstiget land og de erhvervsdrivende skal have tid til at tilpasse sig ordentligt til ændringen af landets GSP-status. GSP-ordningen bør i overensstemmelse hermed fortsætte i ét år efter ikrafttrædelsen af en ændring af et lands status på grundlag af artikel af artikel 4, stk. 1, litra a), og i to år efter datoen for anvendelsen af en præferentiel markedsadgangsordning, jf. artikel 4, stk. 1, litra b).
            
         
               (5)
            
            
               Fiji, Irak, Marshalløerne og Tonga er af Verdensbanken blevet klassificeret som højere middelindkomstlande i 2013, 2014 og 2015. Disse lande opfylder derfor ikke længere kriterierne for GSP-begunstiget status i henhold til artikel 4, stk. 1, litra a), og bør udgå af bilag II til forordning (EU) nr. 978/2012. Forordningen om at fjerne et land fra listen over GSP-begunstigede lande bør finde anvendelse et år efter datoen for nævnte forordnings ikrafttræden. Af forenklingshensyn og af hensyn til retssikkerheden bør Fiji, Irak, Marshalløerne og Tonga udgå af bilag II med virkning fra den 1. januar 2017.
            
         
               (6)
            
            
               Der er anvendt præferentielle markedsadgangsordninger med følgende lande fra forskellige datoer i 2014: Georgien den 1. september 2014, Cameroun den 4. august 2014 og Fiji den 28. juli 2014. Af forenklingshensyn og af hensyn til retssikkerheden bør Georgien og Cameroun udgå af bilag II med virkning fra den 1. januar 2017. Fiji ville allerede som forklaret i betragtning 5 udgå af bilag II, idet landet er blevet et højere middelindkomstland.
            
         
               (7)
            
            
               Artikel 9, stk. 1, i forordning (EU) nr. 978/2012 indeholder specifikke kriterier for indrømmelse af præferencer under den særlige ansporende ordning for bæredygtig udvikling og god regeringsførelse (»GSP+«). Det er en central betingelse, at landet skal være et GSP-begunstiget land. Listen over GSP+-begunstigede lande findes i bilag III til forordning (EU) nr. 978/2012.
            
         
               (8)
            
            
               Når Georgien fra den 1. januar 2017 ikke længere er et GSP-begunstiget land, ophører landet også med at være GSP+-begunstiget i henhold til artikel 9, stk. 1, i forordning (EU) nr. 978/2012. Georgien bør derfor også udgå af bilag III til forordning (EU) nr. 978/2012 med virkning fra den 1. januar 2017.
            
         
               (9)
            
            
               I artikel 17, stk. 1, i forordning (EU) nr. 978/2012 fastsættes det, at et berettiget land bør indrømmes de i den særlige ordning for de mindst udviklede lande fastsatte toldpræferencer (»Alt andet end våben« (EBA)), hvis dette land af De Forenede Nationer (FN) klassificeres som et mindst udviklet land. Listen over begunstigede lande findes i bilag IV til nævnte forordning.
            
         
               (10)
            
            
               FN ophørte med at klassificere Samoa som et mindst udviklet land den 1. januar 2014. Samoa opfylder derfor ikke længere kriterierne for EBA-begunstiget status i henhold til artikel 17, stk. 1, og bør udgå af bilag IV til forordning (EU) nr. 978/2012. Forordningen om at fjerne et land fra listen over EBA-begunstigede lande finder anvendelse efter en overgangsperiode på tre år efter datoen for nævnte forordnings ikrafttræden. Samoa bør derfor udgå bilag IV med virkning fra den 1. januar 2019 —
            
         VEDTAGET DENNE FORORDNING:
   Artikel 1
   Ændring af forordning (EU) nr. 978/2012
   I forordning (EU) nr. 978/2012 foretages følgende ændringer:
   
               1)
            
            
               I bilag II udgår følgende lande og de tilsvarende alfabetiske koder af henholdsvis kolonne A og B:
               
                           CM
                        
                        
                           Cameroun
                        
                     
                           FJ
                        
                        
                           Fiji
                        
                     
                           GE
                        
                        
                           Georgien
                        
                     
                           IQ
                        
                        
                           Irak
                        
                     
                           MH
                        
                        
                           Marshalløerne
                        
                     
                           TO
                        
                        
                           Tonga
                        
                     
         
               2)
            
            
               I bilag III udgår følgende land og den tilsvarende alfabetiske kode af henholdsvis kolonne A og B:
               
                           GE
                        
                        
                           Georgien
                        
                     
         
               3)
            
            
               I bilag IV udgår følgende land og den tilsvarende alfabetiske kode af henholdsvis kolonne A og B:
               
                           WS
                        
                        
                           Samoa
                        
                     
         Artikel 2
   Ikrafttræden og anvendelse
   Denne forordning træder i kraft den 1. januar 2016.
   Artikel 1, nr. 1) og 2), anvendes fra den 1. januar 2017.
   Artikel 1, nr. 3), anvendes fra den 1. januar 2019.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 303 af 31.10.2012, s. 1.